Uncategorized – Watertrap Nguni's
Gepubliseer op April 20, 2018 Maart 28, 2019
Ek ken jou pyn…
Ek weet van baie van ons se pyn. Ek weet, dat baie van ons wanhopig voel — oor braaivleis. En dalk ook oor Nguni-vleis. En ek is seker ek kan help.
Nguni-vleis is nie regtig taai nie – solank dit jonk genoeg geslag is, lank genoeg gehang is en die regte manier geslag is. Feit bly, dit is nie bottersag nie. Dit kan wees nie. Want dit bevat juis ‘n goeie dosis gesonde kollageen(bindweefsel) — wat ons so nodig het vir ons litte en spiere. En dis wat maak dat die taaier vleisies gewoonlik ook die lekkerste proe. Maar die lewe kan so bitter ongemaklik raak, as mens nie kan kou soos jy graag wil nie.
Moenie moed verloor nie. Gaan probeer die volgende:
‘n Goeie Loesing(en raak sommer van jou vleis-frustrasies ontslae): Sit jou stukkie braaivleis op ‘n hout-broodbord neer, neem jou vleismes/byltjie stewig in die hand en looi die vleise met die snykant van rand tot rand. Roteer en herhaal, tot hy slap en dun is. (Hou die braaityd kort en vinnig.)
Vrugteslaai-braai: As die stukkie braaivleis been bevat, probeer hierdie manier. Laat jou vleisie ‘n paar uur staan in die sap of pulp van die volgende vrugte Pynappel, Papaja of Kiwi-vrugte en laat daardie goeie ensieme toe om jou vleisie sag te maak. (Oppas vir te lank laat lê, dit kan jou vleisie effens ‘melerig’ maak).
Swaer Boeta se Marinade(die stoute plan vir so nou en dan… 😉): Laat rus die vleisie oornag in ‘n mengsel van (gelyke dele) bruinsuiker, worcestersous en olyfolie. Haal uit die sous, laat bietjie drup , gooi op die rooster. En heel LAASTE, as hy gaar is, sout na smaak. Njam!
Suur Sous(eenvoudig en gesond): Laat lê die vleisie oornag in Karringmelk, Jogurt, Suurlemoensap (oppas vir te veel, dit kan ‘n effens bitter nasmaak gee) of sommer net Rooiwyn of Appelasyn. Meng en pas, en moenie die skoot olyfolie vergeet nie. Byvoorbeeld: 5ml Suurlemoensap, 10ml Olyf olie, 150ml Karringmelk
Sout en Peper (na swaar Boeta se marinade, die lekkerste manier): Sout jou vleisie goed in met 1 teelepel growwe seesout, aan beide kante. Dan die kruie of speserye waarvan jy hou, aan beide kante. Stop hom in die yskas vir ‘n ruk — hoe dikker, hoe langer (‘n uur per duimdikte, of selfs langer). Nou begin die pret. Spoel al die sout af en druk beide kante HEELTEMAL droog. Op die kole, in die pan of in die oond. Nie te lank nie, dan haal jy dit daar uit, geur met peper en ‘n stukkie botter of vet en roep die mense. (Jy sal heel moontlik vind dat jy nie nodig het om weer sout op te strooi nie).
Gaan probeer dit net. Belowe?
* Gebruik altyd ‘n glasbak om jou gemarineerde of gesoute vleisie in te laat lê (vermy yster, aluminium, plastiek en selfs vlekvrye staal-houers).
* Hou die vleisie altyd in die yskas vir die duur van die marinering/soutbehandeling.
* Ontdooi jou vleisie heeltemal voor jy bogenoemde metodes toepas.
Gepubliseer op Maart 7, 2018 Maart 28, 2019
Ai, die pers is nou behoorlik op hol oor ‘n nare kiem met die naam van lyster…. listero… listeri… (watookal !! )
Listeriose is nie sommer so ‘n siekte nie – dit veroorsaak tipiese griep-simptome soos koors, ‘n stywe nek, spierpyne en hoofpyn, maar kan ook ernstige diarree en naarheid tot gevolg hê en selfs sins-verwarring, duiseligheid en stuiptrekkings. Sommige slagoffers draai kort by die dood om. Iets om baie versigtig voor te wees.
Baie van ons vermy reeds lankal verwerkte vleisprodukte soos polonie, ‘russians’ en ‘viennas’, maar die vraag kan met reg gevra word — wat van ander vleis?
Die antwoord op hierdie kwelvraag is eenvoudig:
Elke slagter of vleisverwerker wat sy sout werd is, maak seker dat sy fasiliteite SKOON is. En by Watertrap Nguni’s ons maak BAIE seker wie ons vleis verwerk, en hoe.
Sorg dat jy weet waar jou vleis vandaan kom. Dan kan jy rustig eet en geniet.
En as jy nog steeds bekommerd is, maak net jou vleis ordentlik GAAR.
So eenvoudig as dit. 😉
(Meer te lese hier.)
Gepubliseer op Februarie 21, 2018
Bly kalm, eet (Nguni-) Vleis
Onthou daardie bekgeveg met ‘n vurige niggie (tante, vriend), wat vas glo: vleis-eet is uit die bose?
Hier is ‘n paar interessante argumente – hou vas aan jou stoel — opgehaal deur Marcelo Gleiser, beslis ‘n voorstaander van ‘n vleislose dieet:
“…cutting meat completely would not be as good a solution as it seems.
* As people eat less meat, they need to eat more plants, so farming areas need to be converted accordingly.
* In some areas where the land is not easily arable, such as mountainous regions with dry climate, grazing cattle, sheep, and goats is actually converting inedible grass into edible meat and milk.
* Pigs and chickens could be fed leftover foods.
* In some poor regions, meat and milk consumption is the only reliable source of protein and fat.
* Also, in poor regions, many people work with livestock.
* Culture also plays an essential role, and meat-eating is firmly ingrained in many parts of the world. Try convincing a Maasai from Kenya that he can’t eat meat or drink milk and blood.”
So tussen ons… ek kan aan nog ‘n hele paar argumente dink…